Sybille Bedford

Sybille Aleid Elsa von Schoenebeck, ezagunagoa Sybille Bedford izenez (Charlottenburg, Alemania, 1911ko martxoaren 16a - Londres, Erresuma Batua, 2006ko otsailaren 17a) idazle eta kazetari alemaniarra izan zen. Bigarren mundu-gerraren britainiar  nazionalizatu zen, eta bere literatura-lana ingelesez idatzi zuen. Bereziki ezaguna izan zen Aldous Huxley idazlearen biografiagatik.

 Biografia 
Sybille Bedford Maximilian Josef von Schoenebeck (1853-1925) aristokrata alemaniarraren alaba izan zen. Aita armadatik erretiratutako ofiziala zen, arte-bildumagilea eta katolikoa; ama, Elisabeth Bernhardt (1888-1937), jatorri judua zuen alemaniarra. Haurra zela dibortziatuta, aitarekin geratu zen Alemanian, baina hura hil zenean hamalau urte zituela, amarekin bizitzera joan zen Italiara. Handik aurrera, ohikoak izan ziren Ingalaterran egindako egonaldiak eta Italiara egindako bidaiak. Azken horretan faxismoaren gorakada eta Alemanian nazismoa izan ondoren, familia Frantzian jarri zen, Sanary sur-Mer herrian. 

 Ibilbidea 
Frantzian XX. mendean erreferentzia izan ziren beste intelektual batzuk ezagutzeko aukera izan zuen, hala nola Thomas Mann, bere familiarekin erbesteratua, Bertolt Brecht, René Schickel eta Aldous Huxley, besteak beste. Thomas Mann eta Huxley-rekin adiskidetasuna lortu zuen, baina Huxley-k eta haren emazteak hunkitu zuten gehien, eta Aldous-ek gidatu zuen literaturaren munduan zehar, eta «haren aholkulari eta eredu intelektual» bihurtu zen, bere hitzetan. 1934an, Mannek ekoizten zuen erbesteratutako alemaniarren aldizkarirako, Die Sammlung izenburuko literatur erreseina bat idatzi zuen, non nazien erregimena gogor kritikatzen zuen; haren ustez, «adimenaren inhibiziorik gabeko [emaitza] eta ergelkeriaren arnasarik gabe grina noraino eraman dezaketen» erakusten zuen adibide bat. Handik gutxira, Alemaniako banku-kontu guztiak bertan behera geratu ziren, eta lagunen laguntzarekin biziraun behar izan zuen, hizkuntza-eskolak emanez.Handik gutxira, Alemaniako banku-kontu guztiak bertan behera geratu ziren, eta lagunen laguntzarekin biziraun behar izan zuen, hizkuntza-eskolak emanez. 1934an komenentziagatik ezkondu zen Walter Bedfordekin, homosexuala baitzen, eta nazionalitate britainiarra lortu zuen. Senar-emazteak dibortziatu egin ziren laster, baina Bedfordek abizenari eutsi zion eta ondorengo lan guztia «Sybille Bedford» izenarekin argitaratu zuen Bigarren Mundu Gerra piztu zenean eta naziek Frantziaren aurka mehatxatu zutenean, Genevatik Estatu Batuetara emigratu zuen Huxleyren laguntzarekin, eta Kalifornian jarri zuen bizilekua. Itzultzaile eta idazkari lanetan aritu zen; han Evelyn W. Gendelekin maitemindu zen, honek bere senarra utzi zuen Sybille Bedfordegatik eta gero idazten eta editatzen aritu zen. Gatazka amaitzean, Erresuma Batura itzuli zen, eta hantxe finkatu zen behin betiko. Bedford lesbiana zen, eta Eda Lordekin harremanetan hasi zen 1955ean; biak elkartuta egon ziren 1976an Lord hil zen arte.

Britainia Handian literaturan aritu zen buru-belarri, eta bere lehen bidaia-liburua, A visita to Don Otavio, arrakasta literarioa bihurtu zen 1953an. Ondoren, eleberri batekin jarraitu zuen, bere autobiografiako lehen liburua izan zena, A legacy, best seller bat mundu anglosaxoian. Haren ondoren beste hiru eleberri etorri ziren, bere bizitza osatu zutenak: A favourite of the gods (1963), A compass error (1968) eta Jigsaw: an sentimental education (1989). Azken lan horrekin Boker Sari ospetsurako hautagaia izan zen. Hala ere, Britainia Handiko eta Estatu Batuetako eremutik kanpo, Aldous Hugleyren biografiagatik nabarmendu da bereziki. 1973-1974an argitaratu zuen Aldous Huxley: A biography. Bedford testua lantzen hasi zen Huxleyren heriotza ezagutu zuenean, hamar urte lehenago. Lana autore estatubatuarraren lehen estudioa eta nortasun eta bizitza osoenetako bat da.

 Lanak 

 The Sudden View: a Mexican Journey, 1953 – bidaia-egunkari bat. William Collins 1960an argitaratu zen berriro, A Visit to Don Otavio: a Traveller's Tale from Mexicoo, eta, gero, berriro argitaratu zuen, A Visit to Don Otavio: a Mexican Odyssey , Eland,  1982an.

 A Legacy, 1956 – bere lehen eleberria, autorearen lehen urteetan eta hazi zen ingurunean oinarritua. Asmamen eta perspikaziarekin, nobelak Julius von Felden aristokrata aleman fin eta inaktiboaren eta Merzen familia judu aberatsaren (harekin ezkontzen da) arteko munduak marrazten ditu. Eleberria Europan girotuta dago (Frantziako hegoaldea, Paris, Espainia, Berlin eta Alemaniako eremua) mendearen hasieran.

 The Best We Can Do: (The Trial of Dr Adams), 1958 – John Bodkin Adams serieko hiltzaile susmagarriaren hilketen epaiketaren eleberria.

 The Faces of Justice: A Traveller's report, 1961 – Ingalaterra, Alemania, Suitza eta Frantziako sistema legalen deskribapena.

 A Favourite of the Gods, 1963 – printze erromatar batekin ezkontzen den oinordeko estatubatuar bati buruzko eleberria.

 A Compass Error, 1968 – aurrekoaren jarraipena, lan horretako protagonistaren bilobaren maitasunak deskribatzen dituena.

 Aldous Huxley: A biography, 1973 – biografia baimendua.

 Jigsaw: An Unsentimental Education, 1989 – A Legacy lanaren jarraipena, autoreak Italian eta Frantzian amarekin bizitzen izandako esperientzietan oinarritua.

 As It Was: Pleasures, Landscapes and Justice, 1990 – hainbat irizpeni buruzko aldizkarien bilduma, Lady Chatterley's Lover-en zentsura, Jack Rubyren epaiketa, eta Auschwitzeko epaiketa barne, baita janariari eta bidaiei buruzko piezak ere.

 Pleasures and Landscapes: A Traveller's Tal from Europe – aurrekoaren berrargitalpena, legezko idazkiak ezabatuz eta bi bidaia-saiakuntza osagarri erantsiz.

 Quicksands: A Memoir, 2005 – autorearen bizitzaren memoria, Berlinen haurtzarotik gerraosteko Europan izandako esperientzietaraino.

 Aintzatespenak 

 Sybille Bedford Ingalaterrako Pen Klubeko Royal Society of Literature-ko kide izan zen eta Britainiar Inperioaren Agindua jaso zuen 1984an.

 Erreferentziak 

 Kanpo estekak 
 Entrevista con Sybille Bedford: 

Kategoria:Alemaniarrak
Kategoria:Londresen hildakoak
Kategoria:Emakume kazetariak
Kategoria:Alemaniako kazetariak
Kategoria:XX. mendeko emakume idazleak
Kategoria:XXI. mendeko emakume idazleak
Kategoria:Alemaniako idazleak
Kategoria:Lesbianak
Kategoria:LGBT idazleak